**Esperesi jelentés 2022** „Aki énhozzám jön, azt én nem küldöm el” Jn 6,34 b

Esperesi jelentésem három részből áll. Az elsőben általános áttekintést szeretnék nyújtani egyházmegyénk gyülekezeteinek helyzetéről és esperesi feladataimról. A másodikban főként az egyházmegye szervezésében megélt örömöket kihívásokat sorolom fel. A harmadik pont elméleti bevezetője után egyházmegyénk gyülekezeteinek lelki és strukturális megújításának lehetőségeiről szólok.

**1, általános áttekintés**

A gyülekezetekben rendben folytak a szolgálatok. A járvány teljes lecsengése után nehezen tért vissza a megszokott létszám templomainkba. Voltak gyülekezeti kis közösségek, amelyek megszűntek, helyettük más alkalmak alakultak. Az egyházmegyei felügyelői konferencia beszámolóit örömmel és egyházunk Ura iránti hálával hallgattam, mivel e beszámolók azt közvetítették felénk, hogy nagyon sok munkával, nagyobb anyagi áldozatokat is hozva, de közösségeink biztonságos anyagi háttérben tudták folytatni szolgálataikat.

A lelkészekkel folytatott éves beszélgetésekből megállapítható, kollégáink otthon érzik magukat a gyülekezeteikben. Harmonikus kapcsolatuk egyházunk Urával, Jézus Krisztussal és így, környezetükkel is. Nyilván az nem lehetséges elvárás, hogy mindenkinek egyformán elégedett legyen minden szolgálattal és döntéssel, de azt kívánom, és kérem az ilyen esetekben kezdődön érdemi párbeszéd a gyülekezetben, hiszen a közösségekben mindenkire szükség van!

Lelkészeink számára a hittan oktatással eltöltött idő furcsa módon egyszerre szolgálhatja a közösség építését és leépítését is. E mellett a sok kis gyülekezetben elaprózódó, párhuzamosan végzett tennivalók jelentősen igénybe veszik idejüket. Munkájukat sok esetben a szabadidő vagy a pihenés rovására is végzik. Értelem szerű, hogy az így végzett leghűségesebb szolgálat is csak a jelenlegi helyzet megőrzésére törekedhet. De a megújulás irányába alig képes munkálkodni. Érdemes lenne modern az időgazdálkodás szempontjából felülvizsgálni a közösségeknek, mi az, amit a lelkészektől számon kérnek. Ezen intő jelek, hosszabb távon nagyobb problémák forrásához vezethetnek. E nehézségek megszüntetését szintén a felelős együtt gondolkodás segítheti.

A gyülekezeti felügyelői beszámolókból azt a tapasztalatot szűrhettük le, hogy a fent említett nehéz körülmények ellenére a közösségekben gyülekezeti és egyházmegyei szinteken egyaránt áldásos találkozásokat élhetnek át a testvérek egymással és az élet Urával, Krisztussal. A hozzám eljutott lelkészi jelentések hasonló tapasztalatról számoltak be. Ahol a gyülekezet, valamint a lelkész testvér jelzi felénk a közösség nehézségeit, ott a rendelkezésünkre álló eszközökkel, tanáccsal, személyes vagy telefonos egyeztetésekkel, nagyobb odafigyeléssel, igyekezünk támogatóik lenni.

**Kiemeleten köszönöm meg munkaági felelőseink és segítő csapataik szolgálatait**, az ifjúsági és missziói felelősök munkáit, a GAS és az LMK vezetést, a gyűjteményi munka támogatását, a zenei munka koordinálását, a csákvári zenei táborok szervezését, az Itt van esélyed alapítvány kiemelkedő háttér szolgálatát! A gazdasági bizottságnak, hogy a kevésen is hűséges sáfárok voltatok. Köszönöm a pénzügyi vezetőnk precíz munkáját, és a könyvelésben támogató testvérünk háttértámogatását. A számvevőinknek, hogy a törvényességen és a jó renden munkálkodtak. **S minden gyülekezeti tisztségviselő munkáját és szolgálatát, amellyel közösségüket építették. Az Úr áldjon meg benneteket érte gazdagon!**

Anyakönyvi változások: okt. 30.-án elhunyt Selmeczi Lajos egykori bokodi ev. lelkésztestvérünk. Búcsúztatás Bokodon nov. 18-volt. Nov. 10. Szemerei Boldizsár megszületéséért adhattunk hálát szüleivel: Szemereiné Baintner Fannival és Szemeri Gábor Benjáminnal együtt.

Isten akaratát elfogadva tudatjuk, hogy Dr. Nagy Istvánné sz. Nagy Erzsébet életének 91-ik évében 2023. március 26-án csendesen hazatért Teremtő URához. Temetése 2023. április 21-én, 13 órakor az Almási-úti temetőben lesz. a Gyászoló család

Koszorúmegváltás lehetséges (az emlékezés egy szál virága mellé): Tatai Evangélikus Gyülekezet – Takarékbank, 63200119-14926282 BIC/SWIFT: TAKBHUHB – HU64 6320 0119 1492 6282 0000 0000

**2, Az elmúlt év kihívásai és örömei**

 Januárban még karácsony örömének üzenete bennünk lüktetett. Együtt örvendeztünk annak, hogy egyházmegyénk is bekapcsolódott Talabér Erzsébet családjának megsegítésére. A Kisbéri protestáns Egyesület felhívása nyomán a több gyülekezet gyűjtést rendezett, amelynek nyomán összesen 780 e Ft-ot gyűjtöttünk az öt gyermekét egyedül nevelő édesanyának. S pontosan a mi adományaink segítették hozzá őket, hogy megkapják a mobilházukat és kifizethessék az áramszolgáltató felé való tartozásukat. Erzsébet kérte, hogy tolmácsoljam áldáskívánásait e közösségek tagja felé.

Oroszország februárban támadást intézett a szuverén Ukrajna ellen. Az támadás ténye utáni sokkhatásból hamar magunkhoz tértünk és egyházmegyénk gyülekezetei szintén kivették részüket a segélyezésben. Ez elsősorban tartós élelmiszerek és pénzadományok gyűjtéséből állt. Fehérvárcsurgón, és Nagyvelegen átmeneti szállást nyújtottunk a zömében férfiak nélkül érkező édesanyáknak és gyermekeiknek. A nagyvelegi kastélyban elszállásoltak között egy néhány napos újszülött baba is érkezett, akik ellátására és speciális igényeire külön gondot fordítottunk a Bakonycsernye-Nagyveleg-Balinka Kistérségi szociális Társulás munkatársainak segítségével. Fehérvárcsurgón ukrán anyanyelvű családok találtak otthonra, Nagyvelegen kárpátaljai roma családokat fogadtunk be. Móron egy szabadkeresztény lelkész és családja kapott a gyülekezet segítsége nyomán, szállást és étkezést. Sajnos a későbbiek során e testvérünk családja kiesett a közösség látóköréből.

Hálás köszönetet szeretnénk mondani minden jellegű segítségnyújtásért. A rengeteg adományért. De azért is, hogy az alapvető szükségletek mellet, mint amilyen a szállás gyógyszerek és étkezés több önkéntes is segítette a menekülteket, abban, hogy lelkileg is képesek legyenek feldolgozni az őket ért traumákat. Valamint támogatták a fiatal édesanyákat és a lányokat az írás olvasás elsajátításában, ami később a letelepedésükhöz és munkavállalás szempontjából is elengedhetetlen volt. E menekültek közül néhányan visszatértek hazájukba, mások tovább utaztak a nyugati államokba. S voltak, akik hazánkban letelepedtek és munkát vállaltak. 2022-ben egyházmegyénk gyülekezetei, magánszemélyek és cégek, 1,9 M Ft-ot gyűjtöttek az ukrajnai menekültek részére.

A háború és a nyomában fellépő inflációs környezet természetesen a nyár elejétől kezdve már éreztette hatását. Ez kénytelenek voltunk megtapasztalni a nagyvelegi táborhelyünk fejlesztésénél is. Ahol kivitelezés munkáit több körülmény is nehezítette. Örömmel jelentem, a nehezítő körülmények ellenére a beruházás jelentős társadalmi munka bevonásával elkészült. A benyújtott elszámolást egyik jelentős támogatónk, a Gustav Adolf Segélyszervezet el is fogadta.

1, Közegyházi támogatás összegének megérkezése szabályozatlansági okok miatt késlekedett. 2. Az engedélyező hatóság benyújtott terveinkre vonatkozóan jelentős többlet műszaki tartalmat írt elő. **Az épületet kizárólag téliesített kivitelben engedélyezte megvalósítani.** A módosított tervekhez új statikai, épületszerkezeti, valamint villamos terveket is kértek. A nyári vizesblokkra vonatkozó szerződést az új tartalomra tekintettel kénytelenek voltunk módosítani. **Az áttervezés alatt elszabaduló építőanyag áremelkedés** jelentős ár növekedést jelentett. Az épületet csak önkéntes munka bevonásával tudtuk befejezni. Az épületgépészeti és villanyász szerelést, a csatorna rákötést és parkosítást társadalmi munkában végezték el a szakemberek, illetve ifjúságunk tagjai. Ennek költsége 2.5 M Ft. Köszönjük Koselák-Mike Enikő és Koselák Zsolt felajánlásait szakmai támogatásukat. Tervezőnk az épület újra rajzolásáért, nem kért további összeget, ugyanakkor szakmai kapcsolataikkal nagyban segítették az épület elkészülését.

Költségeink: tervezés: 150 000 Ft, bontás: 1 200 000 Ft, útcsatlakozás szabványos kiépítése: 300 000 Ft, díjak, hálózat bővítés, villamos felülvizsgálat, villamos berendezések: 494 210 Ft, villamos fűtő panelek: 140 000 Ft, műszaki ellenőr: 120 000 Ft, kivitelezés és parkosítás előtti gépi tereprendezés: 14 945 216 Ft. (Ez 3,5 E forinttal több volt a nyári szerkezetű épületnél, a 2,5 M Ft-os társadalmi munkát is ideértve ez már 6 M Ft többlet kiadás.) Itt említem és köszönöm meg Bocska Ferencnek és Tibornak a villanyszerelést, Hatvani Attilának pedig a vízvezeték szerelési munkákat a vízrákötést felajánlásból végezték el. Köszönöm Horvát Attila kivitelező munkáját és empatikus hozzáállását. Pld. a drágább a drágább és jobb minőségű anyagok beépítését, lád fém ajtótokok stb.

Ebben az évben presbitérium egyhangú döntése alapján támogattuk az Itt van Esélyed Alapítvány kezelésében lévő Grünfeld Pál Vendégháznak otthont adó kastély teljes körű belső festését is. Működésünk az év végéig folyamatos volt és zökkenőmentes. Viszont a jelentős kiadásaink miatt a 2022-ben begyűjtött offertóriumokat nem tudtuk a tárgyévben tovább utalni, ezt csak ez év áprilisában tettük meg.

A székesfehérvári gyülekezet konyhájában keletkezett tűzkár enyhítésére fel nem használt tartalékaink és a GAS keret ki nem osztott részéből tudtunk utalni 300 E Ft-ot. Egyházmegyénkben történt jelentősebb gyülekezeti eseményekről a felügyelői jelentés már beszámolt, most ezeket nem ismétlem meg. Öröm volt együtt lenni e közösségekkel és látni ahogy élednek és helyre állnak a nehezebb időszakok után.

**3, A jövő felé**

Az elmúlt évek tapasztalataiból táplálkozva a jövőről is szeretnék szólni néhány gondolatot. A népszámlálási adatok egyházi mutatói még nem érkeztek meg. Nem szeretnék jóslásokba bocsátkozni, de abban bizonyos vagyok, hogy ismét jelenős létszámcsökkenéssel fogunk szembesülni.

Miért gondolom így? A gyülekezünk tagsága főként fogyasztói keresztényekből áll, akik nagy többségében szolgáltatást várnak és kapnak közösségeinkben, ám a maguk részéről nem érzik feladatuknak az evangélium jó hírének továbbadását. A korábban már vázolt elaprózódó szolgálat miatt a lelkészeknek nincs energiájuk, idejük hitmélyítő együttléteket szervezni. Sokféle névvel illethetjük ezt az állapotot. Nevezték ezt népegyháznak[[1]](#endnote-1), amelynek ellentétpárja a szabad egyház vagy a mozgalmi egyház kifejezések lehetnének. Mások a népegyház vagy hitvalló egyház fogalmakat helyezik egymással szembe. Viszont véleményem szerint ez hibás megközelítés. Hiszen az egyház hitvallásos attitűd nélkül nem nevezhető egyháznak.[[2]](#endnote-2)

A népegyházi működést kitűnően jellemzik a következő meghatározások is amelyeket majdnem rokonértelmű kifejezésként is használhatunk. Ez a kereszténység nevezhető lenne akár fogyasztói kereszténységnek. Amikor kizárólag az egyén egy csoport épülésére helyeződik a hangsúly. Kulturális kereszténységnek, amelyben a hit másodlagos, mintegy magán ügy. De a társadalomba mélyen beágyazódtak az ünnepekhez kapcsolódó szokások, amelynek kiszolgálói az adott felekezet gyülekezetei. A vallás tanításai, erősen élnek a társadalomban közmondások, hétköznapi profanizálódott rítusok formáiban. A népegyházias jellegű egyház nevezhető lenne politikai kereszténységnek is, amely vallási alapon jelent mélyebb elköteleződést a kereszténydemokrácia iránt. De nem Krisztus melletti apolitikus tanúságtételt várja el, hanem a keresztény tanítással megtámogatott politikai állásfoglalást. A Feltámadott Jézus Krisztus üzenetének közvetítése minden esetben tanult papság feladata, akik közvetítik a közösség kéréseit is az ÚR felé.

Meglátásom szerint egy ilyen modell nem hatékony. Különösképpen akkor nem, ha a folyamatos leépülés fogyás következtében megpróbáljuk a régi struktúrát a hagyományokat és a gazdaságosság szempontjait figyelembe véve változatlan formában működtetni. Erre példa a gyülekezeti társítások rendszere. Amely ugyanannak a lelki vezetőnek lényegesen több istentiszteletet, utazással töltött időt, kényszerűségből elaprózódó szolgálatot jelent.

A kiscsoportokban történő hitoktatás egyes gyülekezeti körzetekben pedig 15-20 órát is jelent egy főre nézve, aki az esetek 85 százalékában az adott közösség lelkésze is. Egy olyan környezetben, ahol a lelkésznek nincs szabad hétvégéje, hétköznapi szabadnapja, és legalább másfél két állást visz egyszerre, az egészsége is veszélyben van. Tehát még nehezebben látja el azt, amire küldetésünk szempontjából a gyülekezeti tagságnak szüksége lenne. De valójában miért is kellene tőle elvárni mindent? E témában számtalan tanulmány született, egyet mégis kiemelek ezek közül. Klaus Douglass Új reformáció, 96 tétel az egyház megújulásáról.

A gyakorlatban is kipróbáltam a könyvben ajánlottak egy részét, a legígéretesebbet a gyülekezeti tagok tanítását és közösségbe vonását. Elmondhatom, hogy eredményes munkát végzett el bennünk a Szentlélek. E kisközösség tagjainak feléből hitvalló keresztény lett, a többiek, csendes munkájukkal szolgálják egyházunk Urát.

Azt tapasztaltam, amikor a lelkész képes maga körül tanítványi köröket létrehozni, és ezekben a hitmélyítés szolgálatát elvégezni az az egész közösségre hatást gyakorol. Ez a hatás először még nem számokban jelentkezik, hanem a hit mélységében, intenzitásának megélésében. Krisztus Urunk iránti elköteleződésben. Amikor e hit megszilárdul, a tanítványság örömérzése kiteljesedik. E testvéreink nem fogják tudni magukban tartani azt az örömöt, amelyet az élő és feltámadott Krisztussal együtt ebben a körben megtapasztaltak.

Tehát az örömhír hirdetőivé lesznek munkahelyen, családban, baráti közösségekben. Tehát a fogyasztói magatartásuk megszűnik. Hitvalló keresztényekké válnak. Látásom szerint, amennyiben sikerül e hangsúlyáthelyezés, módszerváltás, az egyházunk lelki, később számszerű megerősödésével is járna. Természetesen a lelkészeket fel kell szabadítani erre a feladatra, és ez a hagyományos gyülekezeti élethez szokott közösségek számára a korábbi komfortzónából történő kilépéssel jár majd. Hiszem, evangélikus egyházunk Krisztussal való szoros kapcsolatban megélt jövőjét! Azt, amelyben minden megkeresztelt gyülekezeti tagunk az Úrtól kapott lelki ajándékokkal él, és amit a maga hitének mélységében és intenzitásában épít, hogy ezzel Isten Országának örömét munkája. Így lesz Isten Országának öröme jelenvalóvá és egyházunk jövőt építő sarokkövévé.

SDG Ámen (Szarka István János esperes)

1. A népegyházi jellegnek két megközelítése van. Az egyik népegyházi jelleg az államegyház, amelyben az állam lakossága és többségi vallás szinte majdnem teljesen fedik egymást. A posztmodern kori népvándorlásokat megelőzően északi evangélikus testvéreinknél a finneknél és a svédeknél, bőven 80% fölött volt ez a szám. Nyilván ez még a trianoni békediktátum előtti időben sem volt ránk jellemző.

A második megközelítés az, amikor állami beágyazottságunk, hasznosságunk alapján tekintenek ránk „népegyházként”. Bevett, elismert vallásfelekezetként állami finanszírozásból intézményeket fenntartó, az állammal jól együttműködő hasznos közösségekként lennénk népegyház. Az 1989-es rendszerváltás óta intézményhálózatunk szép fejlődésnek indult. érdemes lenne csak kezünkbe venni egy 30 évvel ezelőtti Evangélikus Naptárt és az abban felsorolt intézményeinket összevetni a harminc évvel későbbi állapottal. hatalmas fejlődést láthatunk. Viszont e munkának a gyülekezetekre gyakorolt missziói jellegű hatása képes felmutatni ilyen egyenes arányú fejlődést. [↑](#endnote-ref-1)
2. Dr. Zsigmondy Árpád: „Népegyházi keretünk egy olyan vezetékhálózatot jelent, amelyben megindulhat, és fényt, energiát, meleget adhat a Szentlélek árama. Persze az áramhoz nemcsak vezeték kell, hanem feszültség is. Az ige áramához a feszültséget a törvény és az evangélium világos megkülönböztetése adja, de főleg (nem a róla szóló langyosfürdő beszéd, hanem) a valóságos komoly ítélethirdetés és (vele össze nem kevert, de tőle el nem maradó) kegyelemhirdetés.” Más szóval: A népegyházi keretek lehetőséget biztosítanak, sőt kötelezettséget adnak arra, hogy az abba tartozókat misszionáljuk és evangelizáljuk.” (Lp 1992/69.) [↑](#endnote-ref-2)